ఫ్లోటర్

**ఫ్లోటర్లు** లేదా **కంటి ఫ్లోటర్లు** కొన్నిసార్లు రోగి కంటి తో చూసినప్పుడు కనిపించే మచ్చలు. ఇవి నల్లగా కానీ బూడిదరంగు లో ఉండి మచ్చలుగా , తీగలుగా సాలెగూడులా కనపడుతాయి . ఇవి  చిన్న మాంసకృతుల నిక్షేపాలు,  ఇతర కణ శిధిలాల నీడలు, లేదా  విట్రియస్ హ్యూమర్  లోపల రెటీనాపై వైపు చొచ్చుకు వచ్చిన ఫలితముగా ఏర్పడతాయి. సాధారణంగా ఇవి పారదర్శకంగా ఉంటాయి,  విట్రియస్, రెటీనా మధ్య ఉంటాయి. ఖాళీ ఉపరితలం లేదా నీలి ఆకాశం వంటి బహిరంగ ఏకవర్ణ ప్రదేశాన్ని చూసినప్పుడు వాటిని  గుర్తించవచ్చు. ప్రతి ఫ్లోటర్ను దాని పరిమాణం, ఆకారం, స్థిరత్వం, వక్రీభవన సూచిక, చలనశీలత ద్వారా కొలవవచ్చు. ఈ ఫ్లోటర్స్ సాధారణంగా పెరిగే వయసు ప్రభావం వలన రోగికి  రెటీనా మీద నీడ లాగా అనుభవం లోకి వస్తాయి. అయితే ఇవి అకస్మాత్తుగా వచ్చినా , ఎక్కువగా పెరిగినా కూడా సమస్యలకు దారి తీస్థాయి. వీటిని లాటిన్  లో  ముస్కై వోలితాంటెస్ ('ఫ్లయింగ్ ఫ్లైస్'  లేదా ఎగిరే ఈగలు) (ఫ్రెంచ్లో) ముష్ వోలాన్  అని కూడా పిలుస్తారు.

## సంకేతాలు, లక్షణాలు
thumb|ఫ్లోటర్ కళాత్మక రూపం
ఫ్లోటర్లు అనేది  కంటిలో  విట్రియస్ హ్యూమర్ లోని చిక్కటి ద్రవ పదార్ధం  లేదా జెల్ తో నిండిన ద్రవ సంచులు, విట్రియస్,  రెటీనాల మధ్య ఉంటాయి. విట్రియస్ హ్యూమర్ లేదా విట్రియస్ బాడీ అనేది జెల్లీ లాంటి, పారదర్శక పదార్థం, ఇది కంటిలో ఎక్కువ భాగంలో ఉంటుంది.. ఇది లెన్స్ వెనుక విట్రియస్ చాంబర్ లోపల ఉంటుంది. కంటికి సంబంధించిన నాలుగు భాగాలలో ఇది ఒకటి. అందువల్ల,  ద్రవపు సంచిలో నెమ్మదిగా ప్రవహిస్తున్నప్పుడు.ఫ్లోటర్లు వేగవంతమైన కంటి కదలికలను అనుసరిస్తాయి.  వాటిని మొదట గుర్తించినప్పుడు, ప్రభావితమైన వారు వాటిని నేరుగా చూడటానికి ప్రయత్నించడం సహజ ప్రతిచర్య. అయితే, వారి చూపులను వాటి వైపు తిప్ప డానికి ప్రయత్నించడం కష్టం, ఎందుకంటే ఫ్లోటర్లు కంటి కదలికను అనుసరిస్తాయి, చూపుల దిశకు పక్కనే ఉంటాయి. ఫ్లోటర్లు, వాస్తవానికి, కంటి లోపల స్థిరంగా ఉండవు కాబట్టి కదులుతూ మాత్రమే కనిపిస్తాయి. కంటి రక్త నాళాలు కాంతిని అడ్డుకున్నప్పటికీ, అవి సాధారణ పరిస్థితులలో కనిపించవు ఎందుకంటే అవి రెటీనా సంబంధించి స్థిరంగా ఉంటాయి, మెదడు నాడీ అనుసరణ ద్వారా కంటి చూపును  స్థిరీకరిస్తుంది. రెటీనా  లోపాలు కారణంగా పడే నీడలు వలన ఫ్లోటర్లు కనిపిస్తాయి, లేదా వాటి ద్వారా  వెళ్ళే కాంతి వక్రీభవనం కారణంగా, ఒకటి లేదా అనేక ఇతర వాటితో కలిసి ఈ దృశ్య క్షేత్రం ఒక గుచ్చుగా కనిపించవచ్చు. అవి మచ్చలు, దారాలు లేదా "సాలెగూళ్ళు", శకలాలుగా కనిపించవచ్చు, ఇవి చూసేవారి (ప్రభావితమైన వారి) కళ్ళ ముందు నెమ్మదిగా తేలుతుంటాయి, ముఖ్యంగా కళ్ళు కదిలే దిశలో కదులుతాయి. ఈ వస్తువులు కంటిలోనే ఉన్నందున, అవి దృష్టి భ్రమలు కావు అని భావించాలి, కానీ ఎంటాప్టిక్ దృగ్విషయం (కంటి వల్లనే సంభవిస్తాయి).  సాధారణం కంటే చాలా ఎక్కువ కళ్లు తేలుతున్నా, తేలియాడే కళ్లలో మెరుపులు కనిపించినా, అకస్మాత్తుగా కొత్త ఫ్లోటర్స్ ప్రారంభం అయినా, దృష్టిలో కొంత భాగాన్ని నిరోధించే బూడిద రంగు తెర లేదా అస్పష్టమైన ప్రాంతం అనిపించినా, దృష్టికి ఒక వైపు చీకటి గా ఉన్నా,  ఈ  లక్షణాలు రెటీనా డిటాచ్‌మెంట్‌తో లేదా లేకుండా రెటీనా చిరుగు  వలన సంభవించవచ్చు. ఇది దృష్టి-ప్రమాదకరమైన పరిస్థితి, దీనికి తక్షణ శ్రద్ధ అవసరం. 

పుట్టినప్పుడు ఉన్న ఫ్లోటర్లు సాధారణంగా జీవితాంతం ఉంటాయి, తర్వాత ఏర్పడేవి వారాలు లేదా నెలల్లో అదృశ్యమవుతాయి. అవి సాధారణంగా  చాలా మందిలో  తీవ్రమైన సమస్యలను కలిగించవు.  2002లో UK ఆప్టోమెట్రిస్ట్‌ల సర్వే  ప్రకారం  ఒక ఆప్టోమెట్రిస్ట్‌కు సగటున నెలకు 14 మంది రోగులు ఈ ఫ్లోటర్స్ లక్షణాలను కలిగి ఉంటారు. ఈ ఫ్లోటర్‌లు తీవ్రమైన కేసులతో బాధపడేవారికి ఎక్కువగా  ఇబ్బంది కలిగించేవి  ఉంటాయి, ప్రత్యేకించి మచ్చలు ఉండి  నిరంతరం దృష్టి క్షేత్రం గుండా వెళుతున్నట్లు అనిపిస్తే, ఈ ఆకారాలు అనేది ప్రొటీన్ లేదా ఇతర కణ శిధిలాల చిన్న పదార్ధాలు ద్వారా రెటీనాపై నీడలు కనపడుతూ ఉంటే,  సంవత్సరాలుగా వదిలివేసిన  విట్రస్  హ్యూమర్  లేదా విట్రస్ ఇంకా రెటీనా మధ్య చిక్కుకుంటాయి. ముఖ్యంగా ప్రకాశవంతమైన రోజులలో కళ్ళు మూసుకున్నప్పుడు, నీడలు కనపడేంత కాంతి కనురెప్పల్లోకి చొచ్చుకుపోయినప్పుడు కూడా తేలియాడే వాటిని చూడవచ్చు. అవి చిన్నపిల్లలకు కూడా ప్రత్యేకించి వారు మయోపిక్ అయితే సమస్యగా మారవచ్చు, . కంటిశుక్లం లేదా స్పష్టమైన లెన్స్ వెలికితీత శస్త్ర చికిత్స చేయించుకున్న రోగులలో తర్వాత  కూడా ఇవి సాధారణం.  

## రకాలు
విట్రియస్ సాధారణంగా పారదర్శకంగా ఉంటుంది, కానీ లోపాలు ఒక వయస్సులో క్రమంగా అభివృద్ధి చెందుతాయి. చాలా మందికి  కళ్ళలో ఉండే ఫ్లోటర్ రకం, విట్రియస్  క్షీణించిన మార్పుల వలన సాధారణంగా  ఉంటుంది. అయితే ఫ్లోటర్లు  కొంతమందికి ఇది బాధ కలిగించే విధంగానూ లేదా సమస్యాత్మకమై ఉంటాయి. సాధారణంగా .మయోడెసోప్సియా  లేదా, అరుదుగా, *మయోడయోప్సియా* లేదా మయోడెసొప్సియా అని పిలుస్తారు.** **

## కారణాలు
ఫ్లోటర్లు కనిపించడానికి వివిధ కారణాలు ఉన్నాయి, వీటిలో అత్యంత సాధారణమైనవి .

అరుదుగా  వృద్ధాప్యంలో కళ్ళు  ఫ్లోటర్లు సంభవించవచ్చు, ఫ్లోటర్లు రెటీనా విడిపోయినప్పుడు (detachment) లేదా రెటీనా చిరిగిన దానికి  సంకేతం కావచ్చు.

#### విట్రియస్ సినరెసిస్
వృద్ధాప్య వయస్సుతో ద్రవీకృత విట్రియస్ శరీరం మద్దతు కోల్పోవడం,  విట్రియస్ సినరెసిస్ (లిక్విఫక్షన్),  సంకోచాలను కోల్పోవడం వలస  విట్రియస్ ఫ్లోటర్లు ఏర్పడుతాయి. అదనంగా గాయం కారణం కావచ్చు .
కుడి|thumb|వీస్ రింగ్ః ఒక పెద్ద రింగ్ ఆకారపు ఫ్లోటర్, ఇది కంటి వెనుక నుండి విట్రియస్ బాడీ విడుదల అయితే కొన్నిసార్లు కనిపిస్తుంది

#### ఫ్లాషర్స్
thumb|రెటీనా డిటాచ్మెంట్ వలన ఏర్పడిన ఫ్లోటర్
రెటీనా నుండి విట్రియస్ పొర వీడి పోతుంది. ఈ సమయంలో, కుంచించుకుపోతున్న విట్రియస్ రెటీనాను యాంత్రికంగా ప్రేరేపించినందువల్ల రోగికి  దృశ్య క్షేత్రం అంతటా యాదృచ్ఛిక మెరుపు కనపడుతుంది, కొన్నిసార్లు దీనిని "ఫ్లాషర్స్" అని పిలుస్తారు, ఈ లక్షణాన్ని ఫోటోప్సియా అని పిలుస్తారు. కంటి నరాల  చుట్టూ విట్రియస్ విడుదల వలన కొన్నిసార్లు పెద్ద ఫ్లోటర్ కనిపిస్తుంది, సాధారణంగా రింగ్ ఆకారంలో ఉంటుంది (వీస్ రింగ్).

పోస్టీరియర్ విట్రియస్ వీడటం అనేది వ్యక్తులలో ఎక్కువగా ఉంటుందిః

* సమీప (హ్రస్వ ) దృష్టిగలవారు
* కంటిశుక్లం శస్త్రచికిత్స లేదా స్పష్టమైన కటకం వెలికితీత చేయించుకున్నవారు
* కంటి లోపల వాపు కలిగి ఉన్నారు. &nbsp;

#### రెటీనా డిటాచ్మెంట్
విట్రియస్ డిటాచ్మెంట్ అనేది, రెటీనా విడడం వలన కారణమయ్యే సమస్య. రెటీనా చిరగడం  వలన దాని  వెనుక ద్రవం స్రవించడానికి అనుకూలమవచ్చు, దీనివల్ల అది విడిపోవచ్చు. ఇది తరచుగా విట్రియస్లోకి రక్తం కారుతుంది, ఇది రోగి దృష్టి క్షేత్రం అంతటా కదులుతున్న అనేక చిన్న నల్ల చుక్కలు లేదా రిబ్బన్లు అకస్మాత్తుగా కనిపిస్తాయి. కొన్నిసార్లు బూడిద రంగు తెర ఒక కంటిలో దృష్టిని పాక్షికంగా అడ్డుకుంటున్నట్లు కనిపించవచ్చు. రెటీనా డిటాచ్మెంట్  కు తక్షణ వైద్య సహాయం అవసరం, ఎందుకంటే ఇది సులభంగా అంధత్వాన్ని కలిగిస్తుంది. పర్యవసానంగా, ఫ్లాషెస్ ఏర్పడడాన్ని అనేక చిన్న ఫ్లోటర్ల ఆకస్మికంగా ఏర్పడడాన్ని ముఖ్యంగా రెటీనా నేత్ర వైద్యుడు వెంటనే పరీక్షించాలి.

#### హైలోయిడ్ ధమని
కొన్నిసార్లు పిండం అభివృద్ధి దశలో విట్రియస్ హ్యూమర్ ద్వారా హైలోయిడ్ ధమని, గర్భం మూడవ త్రైమాసికంలో ఉన్నప్పుడు తిరోగమిస్తే. దాని విచ్ఛిన్నం వలన ఏర్పడిన  కణ పదార్ధం ఉండిపోవచ్చు.

## రోగ నిర్ధారణ, చికిత్స
ఫ్లోటర్లను తరచుగా నేత్ర వైద్యుడు లేదా ఆప్టోమెట్రిస్ట్ నేత్రదర్శిని లేదా స్లిట్ లాంప్  ఉపయోగించి తక్షణమే గమనించుతారు. అయితే, ఫ్లోటర్ రెటీనాకు సమీపంలో ఉంటే, అది రోగికి పెద్దదిగా కనిపించినప్పటికీ పరిశీలకుడికి కనిపించకపోవచ్చు. తీవ్రమైన సందర్భాల్లో మినహా, దీనికి తరచుగా చికిత్స చేయరు, ఇక్కడ విట్రెక్టోమీ (శస్త్రచికిత్స లేజర్ విట్రియోలిసిస్), మందులు కూడా ప్రభావవంతంగా ఉండవచ్చు.

## సూచనలు

వర్గం:కంటి వ్యాధులు